Klub nespravodlivo plešatých

Klub nespravodlivo plešatých je občianske združenie na Slovensku združujúce plešatých.

 Aktivity 
Klub nespravodlivo plešatých je slovami jeho členov recesistický klub združujúci „plešatých“. Organizuje kultúrno-spoločenské akcie, výstavy kresleného humoru, turistické pochody, futbalové turnaje a pododobne. Existuje aj Holovlasé divadlo Jozefa Webera, futbalový tím FC PLEŠINA KNP, ktorý chce skončiť na každom turnaji na poslednom mieste. Niektorí členovia sa zúčastňujú na turisticko-pivnom pochode KUKANOVA DESINA. 

Klub organizuje súťaž MR.PLEŠINA. Pre súťažiacich je vždy pripravených niekoľko disciplín, napríklad promenáda v slipoch. Súťaž hodnotí ženská porota. 

Podľa rozsahu straty vlasového porastu sa členovia delia na: 
 Kolenáči – privilegovaná kasta, v hierarchii Klubu postavená najvyššie
 Kompletne riedki – ojedinelé zjavy, rarity, vysoko vážení členovia, výstavné kusy
 Vysoké čelá resp. kútikári – nádejní, perspektívni členovia
 Prehadzovačkári – typ čalfa – títo členovia sú často terčom posmeškov ostatných, pretože sa snažia svoj skvost zakrývať
 Úplne holé hlavy – tzv. Kojakovci
 Spravodlivo plešatí – tí ktorí oplešateli až po 33. roku

 Niektorí členovia 
 Peter Lipa (spevák)
 Marián Kochanský (spevák – skupina Lojzo)
 Vašo Patejdl (spevák)
 Peter Bzdúch (herec)
 Ivan Bella (slovenský kozmonaut)
 Alexander Vencel ml. (bývalý reprezentačný futbalový brankár)
 Miloš Šnajdr (majster sveta)
 Ján Hubinský (sochár)
 František Bojničan (karikaturista)
 Vlado Pavlík(karikaturista)
 Karol Klimeš (karikaturista)
 Ivan Vojtek ml.
 Martin Sarvaš
 Marián Labuda ml.
 Petr Novotný (zabávač)
a taktiež viacero slovenských novinárov.

 Predstavenstvo klubu 
 Willy Weber – zakladateľ a samozvaný doživotný prezident
 PhDr. Leo Kužela – tlačový hovorca
 Romi Farkaš – vyžrebovaný výkonný predseda
 Milan Palčisko – bezhonorárny konzul pre styk so zahraničím
 Ivan Bella – bezhonorárny konzul pre styk s mimozemskými civilizáciami
 Palo Karell – šéf ochranky Plešatej informačnej služby (PIS) a ochranky prezidenta

 História súťaže Mr. Plešina 
Klub organizuje aj súťaž Mr. Plešina. Podľa členov klubu je to paródia na rôzne súťaže Miss. Súťažia vždy dobrovoľníci z radov plešatých. Súťažiaci sú vystavení rozličným disciplínam, ako napríklad jedenie čokolády, pitie mlieka, protestná hladovka a najmä promenáda v slipoch. Na vyhlásenie výsledkov dozerá statný notár, ktoré vyhlási ženská odporná porota zložená zo zástupkýň sponzorov, novinárskej a umeleckej obce. 

 Rok  Umiestnenie 1995 
 Robert Somogyi
 Leo Kužela+Willy Weber
 Palo Karell 1996 
 Ivan Szabo
 Ctibor Števovič
 Marián Fatura 1997 
 Roman Farkaš
 Palo Karell
 Willy Weber 1998 
 Ján Púčik
 Jozef Richter
 Braňo Adamkovič 1999 
 Peter Krajčovič
 Vlado Žitňanský
 Anton Pagáč 2000 
 Anton Pagáč
 Palo Karell
 Ján Púčik 2002 
 Ján Púčik
 Gejza Póda
 Palo Karell

 Externé odkazy 



Kategória:Alopécia
Kategória:Občianske združenia na Slovensku
Kategória:Organizácie založené v 1993